ಇಂದ್ರಜಿತ್ ಲಂಕೇಶ್ ಬೆಂಬಲಕ್ಕೆ ಶಾಸಕ ಹ್ಯಾರಿಸ್ ಡ್ರಗ್ಸ್ ವಿರುದ್ಧ ಹೋರಾಟ ನಡೆಸುತ್ತಾರಂತೆ ಕೈ ಶಾಸಕ ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು: ಡ್ರಗ್ ಮಾಫಿಯಾ ವಿರುದ್ಧ ಹೋರಾಟಕ್ಕೆ ಇಳಿದಿರುವ ನಿರ್ದೇಶಕ ಇಂದ್ರಜಿತ್ ಲಂಕೇಶ್ ಕೆಲಸಕ್ಕೆ ಕಾಂಗ್ರೆಸ್ ಶಾಸಕ ಎನ್.ಎ ಹ್ಯಾರಿಸ್ ಬೆಂಬಲ ವ್ಯಕ್ತಪಡಿಸಿದ್ದಾರೆ. ಬೆಂಗಳೂರಿನಲ್ಲಿ ಮಾತನಾಡಿರುವ ಅವರು , ಇಂದ್ರಜಿತ್ ಕೆಲಸವನ್ನು ಸ್ವಾಗತಿಸುತ್ತೇನೆ. ಜೊತೆಗೆ ಡ್ರಗ್ಸ್ ಮಟ್ಟ ಹಾಕುವ ನಿಟ್ಟಿನಲ್ಲಿ ನಾನು ಅಧಿವೇಶನದಲ್ಲಿ ಮಾತನಾಡುತ್ತೇನೆ ಅಂದಿದ್ದಾರೆ. ಈಗ ಅಬ್ಬರಿಸುತ್ತಿರುವ ಡ್ರಗ್ಸ್ ಅಬ್ಬರ ನೋಡಿದರೆ ಮುಂದಿನ ಪೀಳಿಗೆಯನ್ನು ಬಲಿ ತೆಗೆದುಕೊಳ್ಳುವಂತಿದೆ. ರಾಜಕಾರಣಿಗಳ ಮಕ್ಕಳಿರಲಿ , ಸ್ಟಾರ್ಗಳೇ ಆಗಿರಲಿ , ಡ್ರಗ್ಸ್ ವಿಚಾರದಲ್ಲಿ ಎಲ್ಲರ ಸಮಸ್ಯೆ ಒಂದೇ. ಡ್ರಗ್ಸ್ ತೆಗೆದುಕೊಳ್ಳುವವರಿಗೆ ಮುಂಬರುವ ಅಪಾಯ ಗೊತ್ತಾಗುವುದಿಲ್ಲ ಆದರೆ ಅವರ ಕುಟುಂಬದ ಕಥೆಯೇನು ಎಂದು ಹ್ಯಾರಿಸ್ ಆತಂಕ ವ್ಯಕ್ತಪಡಿಸಿದ್ದಾರೆ. ಇದೇ ವೇಳೆ ಡಿ.ಜೆ ಹಳ್ಳಿ , ಕೆ.ಜಿ ಹಳ್ಳಿ ಗಲಭೆ ಪ್ರಕರಣ ಉಲ್ಲೇಖಿಸಿದ ಹ್ಯಾರಿಸ್ , ಈ ಗಲಭೆಯಲ್ಲಿ ಡ್ರಗ್ ಅಡಿಕ್ಟ್ಗಳನ್ನ ಬಳಸಿಕೊಳ್ಳಲಾಯ್ತು ಎಂದು ಹೇಳಿದ್ದಾರೆ.